ད་དུང་དེ་ལས་ཀྱང་བརྗེད་མི་ཐུབ་པ་ཞིག་ཡོད་པ་ནི་ཁྱེད་ཀྱིས་བདག་ལ་གདམས་པའི་ངག་སྟེ༼ཁྱོད་ནི་ན་གཞོན་རྨི་ལམ་ཅན་ཞིག་ཡིན་པས།རྨི་ལམ་གྱི་ཕྱིར་ཏུ་གོམ་པ་དང་པོ་འདི་ནས་བརྩམས་ཏེ་གོམ་པ་བརྒྱ་སྟོང་ཁྲི་འབུམ་བརྒལ་ནས་མཐའ་མེད་ཀྱི་ཁམས་སུ་བསྐྱོད་དགོས་སོ༽ཞེས་པའི་སྐད་ཆ་འདི་ནི་ཁོ་བོར་དེ་སྔོན་སུས་ཀྱང་བཤད་མ་མྱོང་བ་ཞིག་སྟེ།འདིས་ཁོ་བོར་སྔར་མེད་ཀྱི་སྙིང་སྟོབས་གསར་བ་ཞིག་བྱིན་སོང།དེ་བས་སྐད་ཆ་འདི་ཁོ་བོར་མཚོན་ན་མི་ཚེའི་ཁྲོད་བརྗེད་ཐབས་བྲལ་བའི་རིན་ཐང་གཞལ་མེད་ཀྱི་སྐད་ཆ་ཉག་གཅིག་དེ་ཡིན་ཀྱང་ཆོགཁོ་བོས་ཕོ་ལོ་ཉེར་བདུན་གྱི་འཚོ་བའི་ཁྲོད་དུ་བོད་ཀྱི་སྐྱེས་ཆེན་གནམ་ས་འདྲ་བ་གང་མང་མང་ཞིག་གི་སློབ་ཁྲིད་དང་གཏམ་བཤད་སོགས་ལ་རང་ཚོད་ཀྱིས་མང་ཙམ་ཉན་མྱོང་ཡང།གང་དེ་ཚོའི་ཁྲོད་ནས་སྐད་ཆ་འདི་འདྲ་ནི་གོ་མ་སོང་ཞེས་བཤད་ནའང་མི་ཆོག་པ་མེད།འདིའི་ཡན་འུ་གཉིས་ཀྱི་འབྲེལ་བ་མཚོན་པའི་ཚིག་དུམ་ཙམ་ཡིན་ཁུལ་བྱོས།